Finnmark Fremtid

Finnmark Fremtid var en avis utgitt i Vardø fra januar 1924 til august 1940. Den ble utgitt av Norges Kommunistiske Parti og fungerte som partiets fylkesavis. På folkemunne fikk den skarpe avisen etter hvert kallenavnet «Kniven».«Redaktørskifte i Kniven», Finnmark Fremtid 5. januar 1933.

Avisen ble først utgitt en gang i uken. Opplaget økte snart fra rundt 1500 til 2300, og den ble i løpet av få måneder Finnmarks mest utbredte.Side 165. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1 Fra og med nummer 26 i 1924 kom den to ganger i uken.

I avisens historie er Richard Bodin den sentrale personligheten. Han var redaktør for avisen fra opprettelsen i 1924. Bodin skapte en avis med en viss suksess, men redigerte den også med en såpass selvstendig linje at han flere ganger fikk kritikk og kommentarer fra NKPs partiledelse.Side 288. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1 Sommeren 1932 ble han erstattet av Martin Brendberg.Finnmark Fremtid 6. juni 1932. Brendberg sluttet imidlertid alt i januar året etter, for å ta fatt på partioppgaver i Oslo.Finnmark Fremtid 5. januar 1933.  Etter ham tok Gotfred Johan Hølvold over. Hølvold ble bare til oktober, da han sluttet for å overta NKPs avis Nordlands Arbeiderblad.stortinget.no angir feilaktig at Hølvolds redaktørperiode i Finnmark Fremtid var fra 1932-1934. Han var ifølge avisens kolofon redaktør fra januar til oktober 1933. Dermed kunne Bodin innlede sin andre periode som redaktør for avisen i november 1933. Til slutt endte det imidlertid med at Bodin forlot både avisen og partiet. I 1937 tok Åsmund Nygård over, og akslet redaktørvervet fram til krigen.

Finnmark Fremtid ble som andre NKP-aviser stoppet av de tyske okkupantene. Siste utgave kom 5. august 1940.Side 79. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7

For å unnslippe nazistene besluttet flere av landsdelens mest sentrale kommunister denne sommeren å søke tilflukt for seg og sine i Sovjet, og organiserte i august/september en masseflukt over havet til Fiskerhalvøya. Avisens tidligere redaktøren Gotfred Hølvold var sentral i planene, og vurderte på et tidspunkt også muligheten for å få med pressa til Sovjet og fortsette trykkingen av NKP-avisa der.Side 220. Birger Bakken, Reidar T. Larsen, Arne Jørgensen, Åge Fjeld, Død over de tyske okkupantene, Informasjonsforlaget 1998

Redaktører
Richard Bodin (1924-1932)
Martin Brendberg (1932-1933)
Gotfred Johan Hølvold (1933)
Richard Bodin (1933-1937)
Åsmund Nygård (1937)

 Se også 
 Aviser i Finnmark

Referanser

Kategori:Partiaviser (Norges Kommunistiske Parti)
Kategori:Nedlagte aviser i Finnmark
Kategori:Aviser etablert i 1924
Kategori:Aviser nedlagt i 1940
Kategori:1924 i Norge